Rikunarita-ORG/Wikinium huggingface dataset:
# Ukufunda nokubhala

**Ukufunda nokubhala** kuyikhono lokufunda nokubhala, kuyilapho **Ukungafundi** kubhekisela ekwehlulekeni ukufunda nokubhala. Abanye abacwaningi basikisela ukuthi isifundo "sokufunda nokubhala" ngokomqondo singahlukaniswa ngezinkathi zezigaba ezimbili: inkathi yangaphambi kuka-1950, lapho ukufunda nokubhala kwakuqondwa kuphela njengokufunda nokubhala kwezinhlamvu zamagama (ukuqashelwa kwegama nezinhlamvu); nenkathi yangemva kuka-1950, ngenkathi ukufunda nokubhala kancane kancane kwaqala ukubhekwa njengomqondo obanzi nenqubo, kufaka phakathi izici zezenhlalo nezamasiko zokufunda, ukubhala, kanye nokufunda nokubhala, kanye nokubhala okusebenzayo.
# Ukuhumusha

The Rosetta Stone (enhanced-contrast image)
**Ukuhumusha** ngenye yezindlela ezindala zokwenza abantu abakhuluma izilimi ezingefani bezwe noma bafunde umbhalo bathole umqondo ofanayo.Ubufakazi bokuthi ukuhumusha ngenye yezindlela zokwenza ukuxhumana kube lula phakathi kwabantu abakhuluma izilimi ezingafani ibhayibheli. Ibhayibheli umbhalo omdala kakhulu, labo abalifunda ngesiZulu bafunda isihumusho kanjalo nabezinye izilimi. Uma umuntu ecaphuna amavesi ebhayibhelini noma ngabe elesiNgisi noma isiZulu basho into efanayo.

Umuntu ohumushayo uhlale asengcupheni yokufakela amagama wolimi alihumishayo engazimisele, angafakela amagama, ubhalomagama, ukuhleleka kwamazwi, olimi ahumushela kulo. Kolunye uhlangothi, ngezinye izikhathi "amachaphazi" anjengalawa kube ukuthathwa kwamagama ayimfakela aphenduka imifakela enothisa ulimi okuhunyushelwa kulo. Abahumushi, kuhlanganisa nabahumushi bangaphambili bemibhalo engcwele, baba usizo ekubumbeni izilimi abahumushela kuzo.
# Imfundo ephakeme

Abafundi bathwasiswa ngezifundo ze-*linear algebra* nguhobela wabo eNyuvesi Yezobuchwepheshe yaseHelsinki, Finland
Umfundi ufunda ukulingisa imoto eLusaka, eZambia
**Imfundo ephakeme** iyisigaba semfundo esilandela emva kokuphothulwa kwemfundo yamabangaphezulu. IBhange Lomhlaba lichasisa imfundo ephakeme njengehlanganisa amaNyuvesi, amaKolishi nezikole zomsebenzi. *Imfundo ephakeme* ithathwa njengehlanganisa imfunda nabagogodi, kuyilapho imfundo yomsebenzi elabdela imfundo yamabangaphezulu yaziwa ngokuthi imfundo eqhubekayo.

Imfundo ephakeme ngokuvamile iholela ekutholeni izifakazelo, amadiploma, namadegree. Imfundo ephakeme lapho yeziqo ezingeyona I degree ibizwa ngokuthi imfundo eqhubekayo.

INhlangano iUNESCO iveze ukuthi imfundo ephakeme ihlozinge esigabaveni sokufunda emkhakheni ekhethekile. Ihlanganisa imfundo yomsebenzi yakwaNgqondonkulu nephakeme. Umbiko Wentuthuko Yomhlaba wezi-2019 okhishwa iBhange loMhlaba, laveza lokhu ngengomuso lomsebenzi njengoba ingomuso lomsebenzi nokwanda kweqhaza lezobuchwepheshe kusizimaluhide (value chains) imfundo ephakeme ingundabamlonyeni kubasebenzi abafuna imisebenzi endayini yemisebenzi.

## Incasiselo

A post-secondary graduate receives a diploma during a graduation ceremony at Germanna Community College in Virginia.
Imfundo ephakeme iyisigaba sesithathu umfundi angakhetha ukusihamba, esilandela imfundo yamabangaphezulu. Lesi sigaba sihlanganisa amaNyuvesi, amaKolishi nezikhungo zemisebenzi, zonke ezihlinzeka abafundi ngeziqu ezingekho ezikolni zamabangaphezulu.

Ngokohlelo Lamazwe Omhlaba Lomjinjo Wezemfundo langowe-1997, imfundo ephakeme yayijinjwa ndawonye esigabeni wesihlanu bese izifundo zobungcituabuchopho zona zibe isigaba 6. Ngowezi-2011 lokhu kwalungiswa futhi kwandiswa ngokohlelo okusha olubizwa ISCED#2011. Imfundo ephakeme ezingeni lobumfunda, ubuhuqazi nobingcitha yafakwa esigabeni 6, 7, and 8. Izigaba zemfundo ephakeme ezingakhiphi amadegree zona kuthiwa imfundo esaqhubeka, futhi zona zisegabeni se-4 nese-5.

## uMlando

INyuvesi yaseBologna e-Italy, eyasungulwa ngowe-1088 A.D., iyinyuvesi endala kunezinye emhlabeni, futhi esaqhubeka nokusebenza
INyuvesi yaseNaples Federico yasungulwa ngowe-1224 umbusi weRoma Engcwele uFrederick wesibili.
Izikhungo zemfundo ephakeme ezindala nezaziwayo zavela eGibhithe, ngeziNdlu Zempilo ezibizwa Pr-Anx ezakhiwe njengemitapolwazi nezokubhalela, ezaziqukethe imisebenzi yezomthetho, ezokwalha, umchazazibalo, ezokwelapha futhi ziqeqesha kokubili "swnw" (abesilisa) "swnwt" (nabesifazane) ukuba babe yizinyanga.

## Amaphatho
# Ubucikomazwi

Umtapolwazi WasePalais Bourbon eParis
**Ubucikomazwi** buyinoma yiliphi iqoqo lomsebenzi obhaliwe. Leli gama liphinde lisetshenziswe emibhalweni ebhekwa njengohlobo lobuciko, ikakhulukazi amanoveli, imidlalo yeshashalazi, izinkondlo. Lihlanganisa kokubili imibhalo eshicilelwe ngokunyathelisa nangezezibhangqiwe . Incasiselo ihlanganisa nobucikomazwi bomlomo, iningi labo oluye labhalwa phansi.Ubucikomazwi buyindlela yokuqopha, ukukhweza, nokudlulisa ulwazi nezokuzijabulisa. Bungaphinde bube neqhaza kwezenhlalo, kwezomqondo, ngokomoya, noma kwezombusazwe.

Ukuyipha ubucikomazwi esinye sezifundo zakwaNgqondnkulu ezindala kakhulu, futhi kunake kakhulu ukufaneleka kwezincwadi noma ukubaluleka kokulumuka kwemibhalo ethile. Ukufundwa kwezincwadi neminye imibhalo njengezinto zobuciko noma amasiko kuncike ekuyipheni imibhalo noma Umlando wencwadi. "Ubucikomazwi", njengohlobo lobuciko, ngezinye izikhathi busetshenziswa ngokufanayo nezinganekwane zobuciko, izinganeko eziqanjiwe ezibhalwe ngenhloso yobuciko, kodwa futhi bugahlanganisa imisebenzi enhkobonhlobo engezona ezinganeko, njengesichazampilo, ama-diary, Izinkumbulo, izincwadi, nezindaba.Kulencasiselo ebanzi, ubucikomazwi buhlanganisa izincwadi ezingezona ezinganeko, izilotshwa, noma okunye ukwaziswa okubhalwe phansi ngesihlokondaba esithile.

Ukuthuthuka kwezobuchwepheshe bokunyathelisa kuvumele ukusatshalaliswa okuqhubekayo nokwanda kwemisebenzi ebhaliwe, kuyilapho inkathi yezezibhangqiwe ifiphaze umehluko phakathi kobucikomazwi bamazuba kuxhakaxholo nezinye izinhlobo zezinsizakuxhamana zanamuhla.